Diari Oficial de la Generalitat Valenciana


Sumari del DOGV 5383, del 08-11-2006 (2006/12542)

RESOLUCIÓ de 27 d'octubre de 2006, de la Conselleria d'Agricultura, Pesca i Alimentació, per la qual es modifica l'import global màxim per a l'exercici 2006 de les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5383

Data del DOGV
:   08-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12523


Data del document
:   27-10-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * FEOGA
    * transformació alimentària
    * formulari
    * suport econòmic
    * IFOP
    * indústria alimentària
    * silvicultura
    * indústria pesquera
    * comercialització
    * ajuda a l'agricultura
    * impacte ambiental
    * indústria agrària
    * ajuda pública

RESOLUCIÓ de 27 d'octubre de 2006, de la Conselleria d'Agricultura, Pesca i Alimentació, per la qual es modifica l'import global màxim per a l'exercici 2006 de les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació. [2006/12508]  
Per mitjà de l'Orde de 30 de novembre de 2005, de la Conselleria d'Agricultura, Pesca i Alimentació, es va establir el procediment per a la sol·licitud de les ajudes de la convocatòria 2006 de les ajudes de l'Orde de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació, i per mitjà de la Resolució de 30 de març de 2006, del conseller de d'Agricultura, Pesca i Alimentació, es va establir, segons les disponibilitats pressupostàries, l'import global màxim per al present exercici de 2006. Posteriorment a la publicació d'esta resolució, s'ha produït un increment del crèdit disponible en el capítol VII del programa 714.30, .Indústries agroalimentàries., a càrrec del qual es financen estes ajudes, que s'estima que cal destinar a estes una vegada constatat el volum d'inversió per al qual s'han sol·licitat les subvencions objecte de l'orde.  
D'acord amb l'article 47.11 del text refós de la Llei d'Hisenda Pública de la Generalitat Valenciana aprovat per mitjà del Decret Legislatiu de 26 de juny de 1991, del Consell, en què s'exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina.  
Per les raons exposades, en l'exercici de les funcions que tinc atribuïdes, resolc:  
Primer  
L'import global màxim en l'exercici 2006 per a les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació (DOGV núm. 3.966, de 26.03.2001) quedarà fixat en 2.382.806,17 euros, línia codi comptable 1907.  
Mantenen la seua vigència els altres aspectes que es regulen en l'orde de referència indicada.  
Segon  
Les ajudes regulades en les disposicions de la present orde es tramitaran d'acord amb les seues pròpies bases reguladores i, subsidiàriament, per les disposicions de la Llei 38/2003, de 17 de novembre, General de Subvencions, i la Llei 30/1992, de Règim Jurídic de les Administracions Públiques i del Procediment Administratiu Comú.  
Tercer  
Este acte posa fi a la via administrativa i contra este es pot interposar potestativament un recurs de reposició davant del conseller d'Agricultura, Pesca i Alimentació, en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
València, 27 d'octubre de 2006.. El conseller d'Agricultura, Pesca i Alimentació: Juan Gabriel Cotino Ferrer.